Masats празнува своя 50-годишен юбилей-Masats-Автобуси
Публикувано на 03.05.2017	by Автобуси	0
Тази година, по време на Международния търговски панаир за градски и туристически автобуси (FIAA) в Мадрид компанията Masats ще отпразнува 50 години от своето основаване. Фирмата беше създадена с цел да направи ежедневието на хората по-лесно с продукти с най-напреднала технология и надеждност, благодарение на които общественият транспорт да стане по-достъпен и по-комфортен. Колко важни са хората за фирмата личи и от нейния изцяло нов лозунг, който гласи „50 години с вас ден след ден“. Този лозунг има за цел да разпространява осъзнатостта между всички хора, за които общественият транспорт е съществена част от тяхното ежедневие.
Предстоящото издание на FIAA, който ще се проведе от 23-ти до 26-ти май на панаирните площи на IFEMA, ще е от специално значение за Masats, защото не само ще представи своите най-нови разработки за пътническия транспорт, но освен това ще включи в отпразнуването на своята половин-вековна история и своите клиенти — най-ценният актив на фирмата.
Решителната ориентация към хората и желанието на фирмата да направи ежедневния им живот по-лесен рефлектира и в обновения дизайн на корпоративното изображение на Masats, който отразява еволюцията на фирмата по посока на модерните и доказани продукти с най-високи изисквания и равнища на технология и надеждност. Новата корпоративна концепция излъчва идентичността на фирмата като производител, който прави транспорта по-достъпен за хората, работата на шофьорите по-лесна и автобусните паркове на операторите по-надеждни.
След своето начало, когато започна като производител на пневматично оборудване за автобуси, Masats постепенно разшири продуктовата си гама с електрически врати за пътни превозни средства — сектор, в който тя беше пионер през 90-те години на миналия век, с автобусни рампи за хора с намалена подвижност и с лифтове за туристически автобуси.
Като част от своето призвание да създава системи за достъпност, които улесняват живота на хората, Masats пое през последните няколко години решителен ангажимент и в железопътния сектор със специфична продуктова линия, която е високо ценена от сектора и включва бордови врати, стъпала и рампи за железопътни превозни средства. В стратегията си да подпомага хората в техните всекидневни нужди, Masats предприе през 2016 година нова важна стъпка като представи новия си бизнес сектор – платформени врати или PSD, предназначени да подобрят безопасността на гарите.
Постигането на максимална безопасност винаги е било ръководна цел за Masats в нейната история, като в момента фирмата предлага врати с най-високо равнище на електрическа и пневматична безопасност, които улесняват ефикасния достъп на хора с намалена подвижност.
На предстоящото издание на FIAA, Masats ще покаже своята широка гама от врати заедно с най-новите разработки за минибусите Sprinter и KV5 Lift, които ще бъдат показани за първи път на Търговския панаир за градски и туристически автобуси. Става дума за вертикален хидравличен лифт с прост и практичен дизайн за специални врати. При все това, звездният продукт, който Masats ще донесе на търговския панаир, ще е новата версия плъзгаща се врата 028C Sliding Door, която е така подобрена, че да може успешно да премине и най-строгите тестове по отношение на дълготрайността, вибрациите и водонепроницаемостта с изключителни резултати. Сегашната гама на Masats включва също и завъртащи се врати за градски цели и отварящи се навън врати за вътрешно-градски и луксозни возила, както и врати за минибуси.
(108 votes, average: 4,00 out of 5)